Aérospatiale Puma

Το Aérospatiale SA 330 Puma είναι ένα δικινητήριο ελικόπτερο γενικής χρήσης μέσης μεταφορικής ικανότητας, σχεδιασμένο από την Γαλλική Aérospatiale.

Εξέλιξη 

Το SA 330 Puma αρχικά εξελίχθηκε από την Sud Aviation για να καλύψει τις άνάγκες του Γαλλικού Στρατού για ένα μεσαίου μεγέθους ελικόπτερο παντός καιρού. Το ελικόπτερο χρειαζόταν να έχει την ικανότητα να επιχειρεί μέρα και νύχτα καθώς και σε διαφορετικές κλιματικές συνθήκες. 

Το 1967 το Puma επιλέγει και από την Βρετανική Αεροπορία, στην οποία πήρε το όνομα Puma HC Mk.1. Αποτέλεσμα αυτής της επιλογής ήταν η συμφωνία μεταξύ της Aerospatiale και της Βρετανικής Westland Helicopters για κοινή παρασκευή του ελικοπτέρου. 

Το πρώτο από τα δύο πρωτότυπα Puma πέταξε στις 15 Απριλίου 1965. Κατασκευάστηκαν επίσης έξι μοντέλα προπαρασκευής, το τελευταίο από τα οποία πέταξε στις 30 Ιουλίου 1968.

Το πρώτο SA 330 Puma παραγωγής πέταξε τον Σεπτέμβριο του 1968. Δύο χρόνια αργότερα, το 1970, η Sud Aviation συγχωνεύτηκε με την Nord Aviation και την SÉREB για να σχηματιστεί η Aérospatiale, παρόλο που το ελικόπτερο διατήρησε τα αρχικά «SA» (από το «Sud Aviation»). Στις 25 Απριλίου 1978 το SA 330J Puma έγινε το πρώτο ελικόπτερο εκτός της, τότε, Σοβιετικής Ένωσης που πιστοποιήθηκε για επιχειρήσεις παντός καιρού, ακόμα και σε συνθήκες πάγετού. 

Η παραγωγή του Puma τερματίστηκε το 1987, έχοντας πωληθεί συνολικά 697 ελικόπτερα. Αντικαταστάτης του Puma είναι το βελτιωμένο Eurocopter Super Puma.

Εκδόσεις

Εκδόσεις από την Aérospatiale 
 SA 330 A: Πρωτότυπα, αρχικά καλούνταν Alouette IV.
 SA 330 B: Αρχική έκδοση παραγωγής του Γαλλικού Στρατού. 
 SA 330 "Orchidee": Ελικόπτερα SA 330 τροποποιημένα να μεταφέρουν το σύστημα επιτήρησης Orchidee του Γαλλικού Στρατού.
 SA 330 C: Αρχική εξαγωγική έκδοση παραγωγής.
 SA 330 E: Έκδοση της Westland Helicopters για την RAF με τον κωδικό HC Mk 1.
 SA 330 F: Αρχική πολιτική εξαγωγική έκδοση παραγωγής με κινητήρες Turbomeca Turmo IIIC4.
 SA 330 G: Αναβαθμισμένη πολιτική έκδοση με κινητήρες Turbomeca Turmo IVC και συνθετικές έλικες κύριου στροφείου.
 SA 330 H: Αναβαθμισμένη έκδοση του Γαλλικού Στρατού και εξαγωγική έκδοση με κινητήρες Turbomeca IVC και συνθετικές έλικες κύριου στροφείου.
 SA 330 J: Αναβαθμισμένη πολιτική μεταφορική έκδοση. 
 SA 330 L: Αναβαθμισμένη έκδοση για συνθήκες υψηλών θερμοκρασιών και μεγάλων υψομέτρων. 
 SA 330 S: Εξαγωγική έκδοση για την Πορτογαλική Αεροπορία. 
 SA 330 Z: Πρωτότυπο με ουραίο στροφείο τύπου «fenestron».

Εκδόσεις από άλλους κατασκευαστές 
Atlas Aircraft Corporation Oryx Επανακατασκευασμένα και αναβαθμισμένα SA 330 Puma για την αεροπορία της Νότιας Αφρικής.
IPTN NAS 330 J Έκδοση συναρμολογημένη από την IPTN της Ινδονησίας. Κατασκευάστηκαν έντεκα μονάδες. 
ICA IAR 330 Έκδοση του SA 330 Puma κατασκευασμένη κατόπιν αδείας από την ICA της Ρουμανίας.
Westland Puma HC Mk.1 Έκδοση SA 330E κατασκευασμένη από την Westland Helicopters για την RAF.

Χρήστες

Στρατιωτικοί χρήστες

Πολιτικοί χρήστες 

Το Puma χρησιμοποιείται από πολλούς πολιτικούς χρήστες σε ρόλους μεταφοράς προσωπικού, μεταφοράς φορτίου και έρευνας και διάσωσης.

Σχετικές Εξελίξεις 
 
 Atlas Oryx
 Denel AH-2 Rooivalk
 Eurocopter Super Puma
 Eurocopter Cougar
 Eurocopter EC 725
 Eurocopter EC 225
 IAR 330

Συγκρίσιμα Ελικόπτερα 

 Sikorsky S-92
 Mil Mi-8

Παραπομπές 

Βιβλιογραφία
 Lake, Jon. "Variant File: Aérospatiale SA 330 Puma". International Air Power Review, Volume 2 Autumn/Fall 2001. Norwalk, CT, USA:AIRtime Publishing. ISBN 1-880588-34-X. ISSN 1473-9917. pp. 96–107.
 Taylor, John W R (ed.) Jane's All the World's Aircraft 1976-77. London:Macdonald and Jane's, 1976. ISBN 0-354-000538-3.
 Taylor, John W R. (ed.). Jane's All the World's Aircraft 1988-89. Coulsdon, Surrey, UK: Jane's Information Group, 1988. ISBN 0-7106-0867-5.
Σημειώσεις

Εξωτερικοί σύνδεσμοι 

 Σελίδα για το Aérospatiale Puma
 Το Aérospatiale Puma στο helis.com
 Το Aérospatiale Puma στο airliners.net

SA 330
SA 330
SA 330
SA 330